Diari Oficial de la Generalitat Valenciana


Sumari del DOGV 4573, del 26-08-2003 (2003/9608)

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a la minimització en origen i valoració .in situ. de residus per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9608


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a la minimització en origen i valoració ?in situ- de residus per a l'exercici 2003. [2003/9608]
  
L'Ordre de 12 de març del 2003, de la Conselleria de Medi Ambient, convoca per a l'exercici 2003, la concessió d'ajudes en matèria de qualitat ambiental, i estableix en l'annex II les bases que han de regir les subvencions destinades a la minimització en origen i valoració ?in situ- de residus generats en el propi procés productiu, per les petites i mitjanes empreses del sector industrial i serveis de la Comunitat Valenciana.
  
D'acord amb la base 1 de l'annex II de l'ordre de convocatòria, podran ser beneficiaris d'aquestes subvencions les petites i mitjanes empreses que desenvolupen, en un o diversos centres, una activitat industrial o de serveis, considerant-se petites i mitjanes empreses aquelles unitats econòmiques que reunisquen els requisits establits per la Recomanació de la Comissió Europea (DOCE núm. L 107/4, de 30 d'abril de 1996).
  
D'acord amb la base 2 de l'annex II, únicament seran objecte de subvenció les actuacions o inversions previstes en la base 4 en matèria de minimització en origen i valoració ?in situ- de residus generats en el propi procés productiu per les petites i mitjanes empreses en el centre o centres radicats a la Comunitat Valenciana.
  
D'acord amb el que estableix la citada base 2 de l'annex II, s'entendrà per minimització en origen el resultat d'aplicar un conjunt de mesures de prevenció destinades a evitar en origen la generació de residus o a aconseguir-ne la reducció, o la de la quantitat de substàncies perilloses o contaminants presents en aquests, i no es considerarà minimització en origen la modificació, ampliació o construcció de depuradores d'aigües residuals, ni tan sols els equips i instal·lacions per a condicionament dels fangs resultants.
  
S'entendrà per valoració ?in situ- l'aprofitament dels recursos continguts en els residus en la mateixa activitat que els ha generat, mitjançant la recuperació, la regeneració, la reutilització i el reciclatge, sense posar en perill la salut humana i sense utilitzar mètodes que puguen causar perjudicis al medi ambient, i no es considerarà valoració ?in situ- la cessió de residus de l'empresa sol·licitant a una altra per a la seua utilització com a matèria primera per aquesta última.
  
D'altra banda, en la base 3 de l'annex II s'allisten les actuacions que no seran objecte de subvenció.
  
La base 4 de l'annex II estableix les actuacions per a les quals es podran concedir ajudes, les quals hauran d'estar realitzades des de l'1 de gener del 2003 i finalitzades el 31 d'octubre del 2003, i les bases 5, 6, i 7 concreten, respectivament, la quantia màxima de les subvencions, els costs subvencionables i els costs i inversions no subvencionables. La valoració de les sol·licituds presentades s'ha realitzat de la forma següent:
  
- Per a la redacció dels projectes de minimització i valoració de residus, respectant l'import màxim subvencionable de 4.500,00 euros per empresa previst en la base 5.1, no s'ha aplicat cap coeficient corrector sobre el percentatge de subvenció inicialment previst, per la qual cosa totes les sol·licituds subvencionades ho han sigut en els termes següents:
  
Actuació subvencionable Percentatge
  
Redacció del projecte de
  
minimització i valoració de residus 40%
  
- Per a la realització d'inversions en tecnologies netes, tant de minimització en origen com de valoració ?in situ- de residus, respectant l'import màxim subvencionable de 200.000,00 euros per empresa previst en la base 5.1, s'han aplicat coeficients correctors, considerant la quantitat de residus evitada o aprofitada, el tipus de residus segons siguen perillosos, no perillosos o inerts, i la tecnologia aplicada en cada cas concret, amb la qual cosa les sol·licituds subvencionades ho han sigut en els termes següents:
  
Actuació subvencionable Percentatge
  
Minimització de residus perillosos de 17,44% a 29,45%
  
Minimització de residus no perillosos de 12,57% a 25,13%
  
Minimització de residus inerts sense sol·licituds
  
Valoració de residus perillosos de 18,89% a 28,33%
  
Valoració de residus no perillosos de 12,03% a 24,05%
  
Valoració de residus inerts 19,64%
  
Amb l'aplicació d'aquests increments, es respecten els màxims autoritzats per la Comissió Europea en matèria d'ajudes per a inversions a les empreses de la Comunitat Valenciana, a més de no sobrepassar el límit de consignació pressupostària disponible per a l'exercici 2003 en aquesta línia de subvencions, de conformitat amb el que estableix la base 5.
  
A proposta de la comissió avaluadora, a l'efecte de complir el que disposa la base 9.4 i per raó de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana,
  
resolc
  
Primer. Concedir les ajudes als beneficiaris que s'allisten a continuació, la petició de les quals s'ajusta a les bases establides en l'annex II de l'Ordre de 12 de març del 2003, per a les actuacions i amb l'import que a continuació s'indica:
  
Segon. En cas que els beneficiaris haguen percebut o tinguen reconeguda d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas. De conformitat amb el que disposa la base 5 de l'annex II de l'Ordre de 12 de març del 2003, aquesta circumstància podrà donar lloc a la modificació de la resolució de concessió.
  
La concessió de subvenció no eximeix el beneficiari del compliment de la legislació vigent en matèria ambiental ni genera dret ni expectativa de dret quant a l'obtenció, si és procedent, de les autoritzacions administratives pertinents o quant al reconeixement de drets relatius a procediments distints al de la present convocatòria de subvenció.
  
Tercer. Per al cobrament de la subvenció, els beneficiaris hauran de presentar com a data límit el 7 de novembre del 2003, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 10 de l'annex II de l'ordre de la convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 28 de juliol de 2003
  
El conseller de Territori i Habitatge: